CELEX: C2004/106/141
Language: fi
Date: 2004-04-30 00:00:00
Title: Asia T-65/04: GelaSviluppo S.C.p.A:n, selvitystilassa, 13.2.2004 Euroopan yhteisöjen komissiotavastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/70
            
         Gela Sviluppo S.C.p.A:n, selvitystilassa, 13.2.2004 Euroopan yhteisöjen komissiota vastaan nostama kanne
   (Asia T-65/04)
   (2004/C 106/141)
   Oikeudenkäyntikieli: italia
   Gela Sviluppo S.C.p.A, selvitystilassa, on nostanut 13.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on avvocato Patrizio Menchetti.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa Euroopan yhteisöjen komission 16.12.2003 päivättyyn tiedonantoon, viite 116515 Regio E2/JHR/rs D(2003) 621494 sisältyvän päätöksen, jolla hylättiin Gela Sviluppon vaatimus sille myönnetyn tuen jäljellä olevan määrän maksamisesta
            
         
               —
            
            
               kumoaa komission päätöksen, jolla Gela Sviluppon kokonaistuen Sicilia 94-99 FESR 98.05.26.001 määrää alennettiin
            
         
               —
            
            
               kumoaa komission päätöksen määrätä talousarviosta poistettavaksi 2 348 580,42 euron suuruinen määrä
            
         
               —
            
            
               kumoaa veloituslaskelmaan sisältyvän komission päätöksen, jolla määrättiin palautettavaksi liikaa maksettu määrä 85 806,66 euroa
            
         
               —
            
            
               jos 9.9.1999 tehdyllä päätöksellä (SEC) 1999/1316 hyväksyttyjä rakennerahastojen operatiivisiin toimintoihin liittyviä tilinpäätöksiä koskevien suuntaviivojen 6 artiklan 2 kohtaa pidetään EY 249 artiklassa tarkoitettuna päätöksenä, kumoaa kyseisen päätöksen
            
         
               —
            
            
               katsoo komission olevan sopimussuhteen ulkopuolisessa vastuussa, koska Gela Sviluppolle myönnetyn tuen Sicilia 94/99 FESR 98 05 26 001 jäljellä olevaa määrää ei maksettu, ja velvoittaa komission EY 235 ja EY 288 artiklan nojalla korvaamaan vahingon 2 348 580,42 eurolla korkoineen, tai tuomioistuimen oikeana pitämän määrän
            
         
               —
            
            
               toteaa, että sopimusvelvoitteet on jätetty noudattamatta ja että komissio on sopimussuhteeseen perustuvassa vastuussa Gela Sviluppon ja Euroopan komission välillä 13.9.1999 allekirjoitetun sopimuksen, jossa Regione Siciliana oli osallisena ja jota muutettiin 31.5.2002 Regione Sicilianan ollessa yhä siinä osallisena, nojalla, ja määrää, ettei komissiolle ole palautettava 85 806,66 euron suuruista summaa, velvoittaa komission noudattamaan sopimusvelvoitteitaan, joiden mukaan sen on maksettava 2 262 777,76 euron suuruinen määrä, tai velvoittaa sen korvaamaan vahingon tällä tai muulla oikeana pitämällään määrällä
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteen kohteena on komission päätös olla maksamatta Gela Sviluppolle myönnetyn tuen Sicilia94/99 FESR 98 05 26 001 jäljellä olevaa määrää ja vaatia palautettavaksi jo maksettu 85 806,66 euron suuruinen määrä.
   Kantaja toteaa seuraavaa:
   
               —
            
            
               komissio ei ole asianmukaisesti perustellut niitä päätöksiä, joilla tukia vähennettiin, eikä 9.9.1999 tehtyä päätöstä (SEC) 1999/1316
            
         
               —
            
            
               komissio on loukannut kontradiktorista periaatetta, koska se on kieltäytynyt käsittelemästä kantajan pyynnön tulla kuulluksi, sekä loukannut luottamuksensuojan periaatetta, suhteellisuusperiaatetta ja oikeusvarmuuden periaatetta tehdyillä vähennyksillä, ja lopuksi se on rikkonut olennaisten muotomääräyksiä 9.9.1999 tehtyä päätöstä (SEC) 1999/1316 laatiessaan
            
         
               —
            
            
               komission tilinpäätöksessä käyttämä laskentatapa on lainvastainen
            
         
               —
            
            
               komissio on sopimussuhteen ulkopuolisessa vastuussa loukattuaan luottamuksensuojan ja hyvän hallinnon periaatteita ja niitä säädöksiä, joilla säännellään rakennerahastojen varojen hoitoa
            
         
               —
            
            
               komissio on sopimukseen perustuvassa vastuussa komission, Gela Sviluppon ja Regione Sicilian välillä tehdyn sopimuksen nojalla, rikkoen Italian siviililain 1453, 1175 ja 1375 pykälää.